Kjell Colding

Kjell Colding (1931–2009) var en norsk diplomat og tidligere utenriksråd. 

 Yrkeskarriere 
Kjell Colding var utdannet jurist og tok UDs  aspiranteksamen i 1958. Han tjenestegjorde dernest ved ambassadene i Helsingfors og Ottawa. Tilbake i Utenriksdepartementet arbeidet han i den følgende tid i sekretariatene til utenriksministrene Halvard Lange og John Lyng. I 1968 ble han byråsjef, og i perioden 13. juni 1970 til 16. mars 1971 statssekretær i Utenriksdepartementet.

Etter en periode som ambassaderåd i Stockholm kom han i 1974 tilbake til Utenriksdepartementet som underdirektør, senere som inspektør for utenrikstjenesten, og sist som ekspedisjonssjef, før han fra 14. oktober 1981 til 7. juni 1983 tjenestegjorde som statssekretær i Utenriksdepartementet under Willoch-regjeringen, og fra 8. juni 1983 til 3. desember 1984 som Willochs statssekretær for utenrikssaker ved Statsministerens kontor.

I 1984 ble Kjell Colding ambassadør i Helsingfors, dernest ekspedisjonssjef og spesialråd i Utenriksdepartementet. I perioden 1992 til 1996 var han utenriksråd. Han avsluttet sin karriere som ambassadør i London.

 Æresbevisninger 
Colding var kommandør med stjerne av Den Kongelige Norske St. Olavs Orden.Aud Kolberg: Nekrolog over Kjell Colding i Aftenposten Kultur 4. august 2009 side 13

 Bibliografi 
 Kjell Colding og David Howarth: The Shetland Bus. The Shetland Times Ltd. 1998. ISBN 9781-898852-42-1
 Kate Hansen Bundt; Kjell Colding; Franck Orban; m.fl.: Den europeiske sikkerhets- og forsvarspolitikk (ESDP). Utfordringer og muligheter for Norge. Europa-programmet. 164 pp. 2002 ISBN 9788-291165-28-8

 Referanser 

 Eksterne lenker 


Kategori:Norges ambassadører til Finland
Kategori:Norges ambassadører til Storbritannia
Kategori:Statssekretærer i Regjeringen Borten
Kategori:Statssekretærer i Regjeringen Willoch
Kategori:Statssekretærer fra Høyre
Kategori:Norske departementsråder
Kategori:Kommandører med stjerne av St. Olavs Orden
Kategori:Personer fra Oslo